พรรคไทยสร้างไทย

พรรคไทยสร้างไทย (; ย่อ: ทสท.) เป็นพรรคการเมืองไทย จดทะเบียนก่อตั้งเป็นลำดับที่ 3/2564 เมื่อวันอังคารที่ 23 มีนาคม พ.ศ. 2564 โดยมีสอิสร์ โบราณ และวัลลภ ไชยไธสง เป็นหัวหน้าพรรคและเลขาธิการพรรคคนแรก

มีที่ทำการพรรคอยู่ที่ 132/2 หมู่ 16 ถนนเจนจบทิศ ตำบลหนองสองห้อง อำเภอหนองสองห้อง จังหวัดขอนแก่นประกาศนายทะเบียนพรรคการเมือง เรื่อง รับจดทะเบียนจัดตั้งพรรคไทยสร้างไทย ต่อมาได้ย้ายที่ทำการพรรคมาอยู่ที่ 54/1 ซอยลาดปลาเค้า 60 ถนนลาดปลาเค้า แขวงอนุสาวรีย์ เขตบางเขน กรุงเทพมหานคร กระทั่งวันพุธที่ 6 เมษายน พ.ศ. 2565 เวลา 9 นาฬิกา 19 นาที จึงได้ทำการยกเสาเอกเพื่อก่อสร้างที่ทำการสำนักงานใหญ่ของพรรคไทยสร้างไทย ย่านถนนเทิดราชัน แขวงสีกัน เขตดอนเมืองประธานมูลนิธิไทยพึ่งไทย

 ประวัติ 
พรรคไทยสร้างไทยเป็นพรรคการเมืองที่พัฒนามาจาก กลุ่มไทยสร้างไทย กลุ่มการเมืองที่มี คุณหญิงสุดารัตน์ เกยุราพันธุ์เป็นแกนนำ ได้ส่งผู้สมัครลงรับสมัครเลือกตั้งครั้งแรกใน การเลือกตั้งผู้ว่าราชการกรุงเทพมหานครและสมาชิกสภากรุงเทพมหานคร พ.ศ. 2565 อย่างไรก็ตาม สมาชิกพรรคบางส่วนได้ย้ายกลับไปสังกัดพรรคเพื่อไทย

130px|thumb|ตราสัญลักษณ์เดิมของพรรคไทยสร้างไทย (พ.ศ. 2565 - 2568)|left
ในวันศุกร์ที่ 9 กันยายน พ.ศ. 2565 พรรคไทยสร้างไทยได้เตรียมจัดประชุมใหญ่วิสามัญครั้งที่ 1/2565 ที่ โรงละครเคแบงก์สยามพิฆเนศ ชั้น 7 สยามสแควร์วัน โดยมีวาระการประชุมที่สำคัญคือการเลือกตั้งคณะกรรมการบริหารพรรคชุดใหม่จำนวน 50 คนแทนชุดเก่าจำนวน 8 คนที่พ้นจากตำแหน่งทั้งคณะเนื่องจากนายสอิสร์ โบราณ ได้ยื่นหนังสือลาออกจากตำแหน่งหัวหน้าพรรคกลางที่ประชุม พร้อมกับแก้ไขเปลี่ยนแปลงข้อบังคับพรรค โดยยกเลิกฉบับปี 2564 ทั้งฉบับและใช้ฉบับปี 2565 แทนโดยทำการเปลี่ยนแปลงตราสัญลักษณ์พรรค ย้ายที่ทำการพรรคมาอยู่ที่ทำการพรรคในปัจจุบันคือ 54/1 ซอยลาดปลาเค้า 60 ถนนลาดปลาเค้า แขวงอนุสาวรีย์ เขตบางเขน กรุงเทพมหานคร รวมถึงอุดมการณ์และนโยบายพรรค โดยมีกระแสข่าวว่า คุณหญิงสุดารัตน์ ซึ่งเป็นประธานพรรคจะเป็นหัวหน้าพรรค นาวาอากาศตรีศิธา ทิวารี จะเป็นเลขาธิการพรรคจับตาประชุมใหญ่ไทยสร้างไทย 'สุดารัตน์' นั่งหัวหน้า 'ศิธา' เลขาฯพรรค ซึ่งที่ประชุมมติเลือก คุณหญิงสุดารัตน์ เป็นหัวหน้าพรรค และ นาวาอากาศตรีศิธา เป็นเลขาธิการพรรคตามกระแสข่าว“สุดารัตน์” ผงาด นั่ง หัวหน้าพรรคไทยสร้างไทย “ศิธา” เป็นเลขาฯประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรคไทยสร้างไทย

วันที่ 24 มกราคม 2566 พ.ต.ท กุลธน ประจวบเหมาะ รองหัวหน้าพรรคไทยสร้างไทย เปิดตัว ส.ส.เขตภาคตะวันตก ราชบุรี-กาญจนบุรี-ประจวบคีรีขันธ์-สุพรรณบุรี ซึ่งบางส่วนย้ายมาจากพรรคเพื่อไทย ต่อมาในวันที่ 31 มีนาคม พ.ศ. 2566 พรรคไทยสร้างไทยได้จัดประชุมใหญ่สามัญประจำปี เพื่อเลือกตั้งคณะกรรมการบริหารพรรคแทนตำแหน่งที่ว่างพร้อมกับยกเลิกข้อบังคับพรรคฉบับปี 2565 ทั้งฉบับและประกาศใช้ข้อบังคับพรรคฉบับปี 2566 แทน ซึ่งที่ประชุมมีมติเลือกฐากร ตัณฑสิทธิ์ อดีตเลขาธิการกสทช. เป็นเลขาธิการพรรคคนใหม่แทนนาวาอากาศตรีศิธาที่ลาออกจากตำแหน่งเพื่อไปลงสมัครเป็นผู้ว่าราชการกรุงเทพมหานครในนามของพรรค นอกจากนี้ยังมีมติเลือกนายดล เหตระกูล อดีตรองหัวหน้าพรรคชาติพัฒนากล้าที่ย้ายมาสังกัดพรรคไทยสร้างไทยเป็นรองหัวหน้าพรรคประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและกรรมการบริหารพรรคไทยสร้างไทย

ในวันที่ 20 เมษายน 2567 พรรคไทยสร้างไทยได้จัดประชุมใหญ่เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือก คุณหญิงสุดารัตน์ ให้ดำรงตำแหน่งหัวหน้าพรรคต่อไป ส่วนตำแหน่งเลขาธิการพรรคเป็นของ ชัชวาล แพทยาไทย ส.ส. ร้อยเอ็ดไทยสร้างไทย เลือก ‘เจ๊หน่อย’ นั่งหัวหน้าต่อ!! ชูพรรคทางรอดประเทศ ไม่หักหลังปชช

 บุคลากรภายในพรรค 
 หัวหน้าพรรค 
 ลำดับ  รูป   ชื่อ  เริ่มวาระ  สิ้นสุดวาระ  1  100px  สอิสร์ โบราณ  23 มีนาคม พ.ศ. 2564  9 กันยายน พ.ศ. 2565 2  100px  คุณหญิง สุดารัตน์ เกยุราพันธุ์  9 กันยายน พ.ศ. 2565  12 กุมภาพันธ์ พ.ศ. 2569

 เลขาธิการพรรค 
 ลำดับ  รูป   ชื่อ  เริ่มวาระ  สิ้นสุดวาระ  1  100px  วัลลภ ไชยไธสง  23 มีนาคม พ.ศ. 2564  9 กันยายน พ.ศ. 2565  2  100px  นาวาอากาศตรี ศิธา ทิวารี  9 กันยายน พ.ศ. 2565  31 มีนาคม พ.ศ. 2566 3  100px  ฐากร ตัณฑสิทธิ์  31 มีนาคม พ.ศ. 2566  6 มกราคม พ.ศ. 2567 4  117x117px ชัชวาล แพทยาไทย  20 เมษายน พ.ศ. 2567  อยู่ในวาระ

 คณะกรรมการบริหารพรรค 
ลำดับชื่อตำแหน่งประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคไทยสร้างไทย1 หัวหน้าพรรค2ชวลิต วิชยสุทธิ์ รองหัวหน้าพรรค3ไชยวัฒน์ หาญสมวงศ์4ต่อพงษ์ ไชยสาส์น5เทพฤทธิ์ สีน้ำเงิน6ธวัชชัย สุทธิบงกช7นพดล มังกรชัย8ประวัฒน์ อุตตะโมช - สมชาย เวสารัชตระกูล (ลาออก)9พลโท อนุธัช บุนนาค10 ชัชวาล แพทยาไทย  เลขาธิการพรรค11ณัฐวัฒน์ พอใช้ได้รองเลขาธิการพรรค12นรุตม์ชัย บุนนาค13เบสท์ วงศ์ไพโรจน์กุล14วรวุฒิ โตวิรัตน์15ศักดิ์ณรงค์ ศิริพร ณ ราชสีมา16ภัชริ นิจสิริภัช เหรัญญิกพรรค17ศรัณยู คงสวัสดิ์เกียรติ นายทะเบียนพรรค18ปริเยศ อังกูรกิตติ โฆษกพรรค19ฉลอง เทพวิทักษ์กิจกรรมการบริหารพรรค20ตรัยฉัตร ธนสารไตรภพ21ทิวากร สุระชน22ธวัชชวิน โกพัฒน์ตา23ธวัชชัย ทองสิมา24ประดิษฐ์ วงศ์วิลัย25พิทักษ์ สันติวงษ์สกุล26ภวฤทธิ์ กาญจนเกตุ27มีร์ นุสรัตน์ อาลี คาน28โรจนินทร์ ศิริเบญญาภิรมย์29วรวุฒิ ศรีนนท์30วิจักร อากัปกริยา31วิชัย หุตังคบดี32ศุข ศักดิ์ณรงค์เดช33ศุชัยวุธ ชาวสวนกล้วย34สิริพรรณ อมรสิน35สุนทร ภู่ไพบูลย์36ไสว โชติกะสุภา37อดิลัน อาลีอิสเฮาะ

 บทบาททางการเมือง 
พรรคไทยสร้างไทย เริ่มดำเนินกิจกรรมทางการเมืองอย่างเป็นทางการในปี พ.ศ. 2564 โดยจัดกิจกรรมปล่อยขบวนคาราวาน “สร้างไทย 77 จังหวัด” เมื่อวันที่ 10 ธันวาคม พ.ศ. 2564 รวมถึงการเปิดตัวนโยบายต่างๆ อาทิ นโยบายบำนาญประชาชน กระทั่งวันอังคารที่ 22 มีนาคม พ.ศ. 2565 ได้มีรายงานข่าวว่าทางพรรคไทยสร้างไทยตัดสินใจส่งนาวาอากาศตรี ศิธา ทิวารี ลงชิงตำแหน่งผู้ว่าราชการกรุงเทพมหานคร พร้อมกับเปิดตัวผู้สมัคร ส.ก. ทั้ง 50 เขตในวันพุธที่ 30 มีนาคม พ.ศ. 2565

ในวันที่ 30 มีนาคม พ.ศ. 2565 พรรคไทยสร้างไทยได้เปิดตัว นาวาอากาศตรี ศิธา ทิวารี เป็นว่าที่ผู้สมัครผู้ว่าราชการกรุงเทพมหานคร และว่าที่ผู้สมัครสมาชิกสภากรุงเทพมหานคร (ส.ก.) ทั้ง 50 คน  จากการเลือกตั้งครั้งดังกล่าว พรรคไทยสร้างไทยได้ที่นั่ง ส.ก. 2 ที่นั่ง

ในเดือนกรกฎาคม 2565 หลังมีข่าวสมาชิกพรรคหลายคนย้ายกลับไปสังกัดพรรคเพื่อไทย คุณหญิงสุดารัตน์แถลงว่า ไม่เป็นปัญหา และจะเดินหน้าผลักดันร่างพระราชบัญญัติบำนาญประชาชนต่อไป

28 ธันวาคม พ.ศ. 2565 ได้มีกระแสข่าวว่าพรรคสร้างอนาคตไทยและพรรคไทยสร้างไทย นัดแถลงข่าวเพื่อประกาศการรวมพรรคในวันถัดมาพรรคหญิงหน่อย-พรรคสมคิด ดีลลงตัว นัดแถลงควบรวมพรรคพรุ่งนี้ การแถลงข่าวในวันนั้นมีผลสรุปคือ ทั้งสองพรรคตกลงร่วมเป็นพันธมิตรทางการเมืองระหว่างกัน แต่ยังไม่มีการควบรวมพรรคแต่ประการใดไม่ถึงขั้นควบรวม สร้างอนาคตไทย-ไทยสร้างไทย จับมือทำการเมือง หาทางออกประเทศโดยเหตุผลหลักคือเงื่อนไขทางกฎหมาย จึงไม่สามารถควบรวมพรรคได้ในขณะนั้น รวมไปถึงการตกลงเรื่องตำแหน่งกรรมการบริหารพรรคที่ยังไม่ลงตัวจุดจบรวมพรรคสมคิด-สุดารัตน์ สร้างอนาคตไทยแตก ลอยแพผู้สมัคร ส.ส.

ในเดือนมกราคม พ.ศ. 2566 มีการประกาศชื่อสมาชิกเพื่อไทยบางส่วนย้ายมาพรรคไทยสร้างไทย ได้แก่ พันธ์ศักดิ์ เพชรพิทักษ์ชน อดีตผู้สมัคร สส.พรรคเสรีรวมไทย ประจวบคีรีขันธ์  อนุดิษฐ์ นาครทรรพ อดีต สส. เพื่อไทย เขตสายไหม   การุณ โหสกุล อดีต สส. เพื่อไทย เขตดอนเมือง 

21 กรกฎาคม พรรคก้าวไกลประกาศให้สิทธิ์การเป็นแกนนำจัดตั้งรัฐบาลแก่พรรคเพื่อไทย หลังจากไม่สามารถจัดตั้งรัฐบาลได้ แต่ก็ได้มีการยุติบันทึกความเข้าใจของ 8 พรรคร่วม พรรคไทยสร้างไทยจึงประกาศจุดยืนว่า จะไม่มีการสลับขั้ว ไม่ย้ายฝั่ง และไม่เป็นที่เหยียบยืนให้กับเผด็จการอย่างเด็ดขาด เพื่อที่จะยุติการสืบทอดอำนาจของระบบเผด็จการ และจะเร่งแก้ไขรัฐธรรมนูญคืนอำนาจให้ประชาชน จากการเลือกตั้ง ส.ส.ร. ซึ่งพรรคได้เสนอร่างแก้ไขรัฐธรรมนูญเข้าสู่สภาแล้ว โดยจะไม่แก้ไขหมวด 1 และหมวด 2

5 ตุลาคม 2566 คุณหญิงสุดารัตน์ กล่าวขอบคุณพรรคก้าวไกล กรณีที่มอบประธานกรรมาธิการการวิทยาศาสตร์และเทคโนโลยี วิจัยและนวัตกรรม ซึ่งเดิมเป็นโควตาของพรรคก้าวไกลให้กับพรรคไทยสร้างไทยเป็นเวลา 2 ปี โดยให้ฐากร ตัณฑสิทธิ์ ทำหน้าที่เป็นประธาน เพื่อมุ่งหวังให้พรรคร่วมฝ่ายค้าน ซึ่งมีพรรคก้าวไกลเป็นแกนหลัก ร่วมกันทำงาน ด้วยบรรยากาศที่เป็นไปได้ด้วยดีนั้น ถือเป็นจุดเริ่มต้นของการทำงาน ในคณะกรรมาธิการที่ดี และเชื่อว่าจะเป็นประโยชน์ต่อพี่น้องประชาชนโดยเฉพาะการแก้ไขปัญหาความเดือดร้อนในมิติต่าง ๆ

ต่อมาในปี พ.ศ. 2568 ได้มีข่าวทางสื่อมวลชนว่าพรรคไทยสร้างจะเข้าร่วมรัฐบาลกับพรรคเพื่อไทย และผลักดันให้ฐากร ตัณฑสิทธิ์ เข้ารับตำแหน่งรัฐมนตรีไทยสร้างไทย ร่วมรัฐบาลแน่ ได้โควต้า 1 รัฐมนตรี ดันฐากร นั่งเก้าอี้ แต่ในที่สุดพรรคไทยสร้างไทยก็ปฏิเสธการเข้าร่วมรัฐบาล โดยฉันทวิชญ์ ตัณฑสิทธิ์ บุตรชายของฐากรได้รับตำแหน่งรัฐมนตรีในสัดส่วนพิเศษ ซึ่งโฆษกพรรคไทยสร้างไทยได้เรียกร้องให้ฐากรลาออกเพื่อให้สามารถเดินเส้นทางการเมืองกับพรรคใหม่ในฝั่งรัฐบาลได้อย่างเปิดเผยและเป็นอิสระ'ไทยสร้างไทย'จี้'ฐากร'ลาออกพ้นสส.พรรค เปิดหน้าร่วมงานกับ 'แพทองธาร'อย่างเปิดเผย

 การเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคไทยสร้างไทยได้ส่งผู้สมัครทั้งแบบแบ่งเขต และบัญชีรายชื่อ ได้จำนวน สส.แบบแบ่งเขต 5 คน และบัญชีรายชื่อ 1 คน นั่นคือคุณหญิงสุดารัตน์ ต่อมาพรรคไทยสร้างไทยประกาศร่วมจัดตั้งรัฐบาลกับพรรคก้าวไกล

11 กรกฎาคม 2566 คุณหญิงสุดารัตน์ประกาศลาออกจาก สส.บัญชีรายชื่อ ทำให้ฐากรขยับมาเป็น สส.บัญชีรายชื่อแทน ประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมืองเลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง (นายฐากร ตัณฑสิทธิ์)

 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน ผลการเลือกตั้ง ผู้นำเลือกตั้ง2566  345,295 2.22% 6 ฝ่ายค้าน สุดารัตน์ เกยุราพันธุ์2569    4 ร่วมรัฐบาล

ผลการเลือกตั้งผู้ว่าราชการกรุงเทพมหานคร
 การเลือกตั้ง ผู้สมัคร คะแนนเสียงทั้งหมด สัดส่วนคะแนนเสียง ผลการเลือกตั้ง2565 ศิธา ทิวารี 73,720  2.75%  พ่ายแพ้
ผลการเลือกตั้งสมาชิกสภากรุงเทพมหานคร
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน ผลการเลือกตั้ง2565  241,975 10.45%  2 เสียงส่วนน้อย

 ข้อวิจารณ์ 
 คำร้องคัดค้านการเป็น สส. 
15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฎว่ามี ว่าที่ ส.ส. ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. โดยพรรคไทยสร้างไทยถูกร้องคัดค้านทั้งสิ้น 2 คน ดังนี้

+  ลำดับ รายชื่อ สส. เขตที่ลงเลือกตั้ง1สุภาพร สลับศรียโสธร เขต 12หรั่ง ธุระพลอุดรธานี เขต 3

แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง

 กลุ่มงูเห่า 
ในการประชุมสภาผู้แทนราษฎรเมื่อวันที่ 5 มกราคม พ.ศ. 2567 เพื่อลงมติรับหลักการร่างพระราชบัญญัติงบประมาณรายจ่ายประจําปีงบประมาณ พ.ศ. 2567 มี สส. ของพรรคไทยสร้างไทยจำนวน 3 คน ลงมติ "รับหลักการ" ร่างพระราชบัญญัตินี้ ซึ่งสวนกับมติของพรรคร่วมฝ่ายค้านที่ให้ลงมติ "ไม่รับหลักการ" ดังนี้

 สุภาพร สลับศรี สส.ยโสธร
 หรั่ง ธุระพล สส.อุดรธานี
 อดิศักดิ์ แก้วมุงคุณทรัพย์ สส.อุดรธานี

ส่งผลให้ในวันถัดมา (6 มกราคม) นายฐากรได้ยื่นหนังสือลาออกจากตำแหน่งเลขาธิการพรรคเพื่อรับผิดชอบ โดยมีผลทันที'ฐากร' ลาออก เลขาธิการพรรคไทยสร้างไทย รับผิดชอบปม 3 สส.เห็นชอบงบฯ67

อย่างไรก็ตาม ในการประชุมสภาผู้แทนราษฎรเมื่อวันที่ 16 สิงหาคม พ.ศ. 2567 เพื่อพิจารณาให้ความเห็นชอบบุคคลซึ่งสมควรได้รับการแต่งตั้งเป็นนายกรัฐมนตรี แทนเศรษฐา ทวีสิน ที่ถูกศาลรัฐธรรมนูญวินิจฉัยถอดถอน ผลปรากฏว่า สส. พรรคไทยสร้างไทยทั้งหมดซึ่งมี 6 คน ลงมติ "เห็นชอบ" ให้แพทองธาร ชินวัตร เป็นนายกรัฐมนตรี ซึ่งสวนกับมติของพรรคร่วมฝ่ายค้านที่ให้ลงมติ "งดออกเสียง" หรือ "ไม่เห็นชอบ" ในเวลาต่อมา ฐากร ตัณฑสิทธิ์ ส.ส. บัญชีรายชื่อได้ให้สัมภาษณ์กับสื่อมวลชนว่าตัวเองและ ส.ส. อีก 5 คนที่โหวตให้แพทองธารนั้นไม่ใช่งูเห่าแต่ที่โหวตให้ก็เพราะประเทศต้องมีนายกรัฐมนตรีบริหารประเทศ พร้อมกับประกาศว่าพรรคไทยสร้างไทยยังเป็นพรรคร่วมฝ่ายค้านเหมือนเดิม แต่ในเวลาต่อมา คุณหญิงสุดารัตน์ เกยุราพันธุ์ หัวหน้าพรรคไทยสร้างไทยได้ทำการเรียกประชุมคณะกรรมการบริหารพรรค เพื่อพิจารณาการกระทำของสมาชิกสภาผู้แทนราษฎรดังกล่าว และเมื่อเวลา 16:30 น. คุณหญิงสุดารัตน์ได้แถลงข่าวขอโทษประชาชนและพรรคร่วมฝ่ายค้าน รวมถึงแถลงมติของกรรมการบริหารพรรค โดยให้คณะกรรมการจริยธรรมของพรรคสอบสวนการกระทำของทั้ง 6 คน และมีข้อสรุปในเบื้องต้นว่าจะไม่ให้ดำรงตำแหน่งในสัดส่วนของพรรคในสภาผู้แทนราษฎร จนกว่าผลสอบสวนจะแล้วเสร็จ

ต่อมาเมื่อวันที่ 21 สิงหาคม พ.ศ. 2567 คณะกรรมการวินัยและจริยธรรมของพรรคไทยสร้างไทยมีมติให้ขับ สุภาพร สลับศรี สส.ยโสธร ออกจากการเป็นสมาชิกพรรค เนื่องจากโหวตสวนมติพรรคและฝ่าฝืนอุดมการณ์พรรคหลายครั้ง อย่างไรก็ตาม ยังไม่มีการประชุมร่วมระหว่างคณะกรรมการบริหารพรรคและสมาชิกสภาผู้แทนราษฎรเพื่อลงมติขับออกจากพรรคอย่างเป็นทางการแต่อย่างใด

ต่อมาในวันที่ 26 มีนาคม พ.ศ. 2568 ภายหลังการลงมติการอภิปรายไม่ไว้วางใจ ก็ได้มีข่าวปรากฎออกมาว่า สส.ของพรรคไทยสร้างไทยจำนวน 5 คนได้ลงมติไว้วางใจรัฐบาล มีเพียงชัชวาล แพทยาไทยเท่านั้นที่ลงมติไม่ไว้วางใจรัฐบาล ซึ่งได้รับเสียงวิจารณ์จากประชาชนหลายคนแต่ต่อมาคุณหญิงสุดารัตน์ เกยุราพันธุ์ ก็ได้ออกมาแถลงการขอโทษประชาชนทุกคนกับเหตุการณ์ที่เกิดขึ้น

ต่อมาในวันที่ 1 กรกฎาคม พ.ศ. 2568 ภายหลังจากการโปรดเกล้าแต่งตั้งคณะรัฐมนตรีไทย คณะที่ 64 เพิ่มเติมนั้นก็ได้มีชื่อของ ฉันทวิชญ์ ตัณฑสิทธิ์ บุตรชายของ ฐากร ตัณฑสิทธิ์ ปรากฏอยู่ในเก้าอี้ของ รัฐมนตรีช่วยว่าการกระทรวงพาณิชย์ ซึ่งต่อมาก็ได้มีคนเรียกร้องให้ฐากรนั้นลาออกจาก สส.บัญชีรายชื่อและสมาชิกพรรคเพื่อที่จะได้แสดงตัวได้เต็มที่

 อ้างอิง 

 แหล่งข้อมูล 
 เว็บไซต์ทางการ




หมวดหมู่:พรรคไทยสร้างไทย
ไทยสร้างไทย
หมวดหมู่:พรรคการเมืองไทยที่ก่อตั้งในปี พ.ศ. 2564